《寓言二首 其一》
宋代·朱之才

兽有善触邪，草有能指佞。兽草非有心，不移本天性。

前王著臣冠，俾尔效端鲠。如何不称服，触指反忠正。

吾欲取二物，豢植列台省。一令邪佞徒，奔逃亟深屏。

作者简介：朱之才（约公元一一一五年前后在世）字师美，洛西三乡人。生卒年均不详，约金建国初前后在世。宋崇宁间（公元一一o四年左右）登第。入齐为谏官，坐直言黜为泗水令。尊乞闲退寓嵫阳，自号庆霖居士。之才工诗，有霖堂集《中州集》传於世。